นิวคุงได้มาเดินเล่นที่ตลาดนัดเปิดใหม่ในย่านถนนพระราม 2 ที่มีชื่อว่า "ตลาดกรีนเดย์ไนท์" ครับ โดยตลาดนี้จะตั้งอยู่ฝั่งเดียวกับห้างเซนทรัลพระราม 2 ข้างโรงเบียร์เลย หาได้ไม่ยาก
นิวคุงได้เข้าไปเดินเล่นและได้แวะชิมของกินในตลาดกรีนเดย์ไนท์หลายร้านเลย จะเอามารีวิวให้ชมครับ ^^

ร้าน ชาชักปักษ์ใต้ ร้านนี้จะตั้งอยู่ด้านท้ายสุด มุมขวาของตลาดเลย เป็นร้านอยู่ติดกับโซนลานจอดรถ หาร้านได้ไม่ยาก
โดยร้านนี้จะเน้นขายเมนูเครื่องดื่มแบบชงๆ ชักๆ โดยจะมีเมนูเด่นเป็น ชาชัก ชาเย็น ชาเขียว และอื่นๆอีกมากมาย
เมื่อสั่งเครื่องดื่มแล้ว พนักงานผู้หญิงก็จะชักชาไปๆมาๆ ได้มองสีน้ำชาไหลรินไปๆมาๆ ก็มองได้เพลินๆดีเลยทีเดียว

ราคาเครื่องดื่มต่อแก้วจะมี 2 ราคาด้วยกันคือ แก้วเล็ก 25 บาท แก้วใหญ่ 30 บาท ครับ

วันนี้นิวคุงได้สั่งกินเป็นเมนู ชาเย็น ครับ
ที่ร้านก็ชักชาเย็นออกมาให้ดูแบบสดๆเลย มองตามแล้วดูน่าทานมากๆ ได้มาแบบฟองฟู่ๆดูน่ากิน
รสชาติก็จะออกหวานอร่อยในแบบชาเย็นเลย เป็นรสชาติที่ไม่หวานมากจนเกินไป รสหวานอร่อยมีรสนมหวานๆ กินได้เรื่อยๆเลยสำหรับแก้วนี้

สรุปโดยรวม (เต็ม 10)
ให้ 8 คะแนน ชาเย็นร้านนี้อร่อยใช้ได้เลยครับ หวานกลมกล่อม

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  13 / 2 / 57
